

**องค์การบริหารส่วนตำบลเมืองโดน**



**ภาษีโรงเรือนและที่ดิน**



**ภาษีป้าย**



**ภาษีบำรุงท้องที่**



**ใบอนุญาตประกอบกิจการฯ**



**การจดทะเบียนพาณิชย์**







**องค์การบริหารส่วนตำบลเมืองโดน**

***ขอขอบคุณทุกท่าน***

***ที่ได้ชำระภาษี***

***ให้กับอบต.เมืองโดน***

***ด้วยดีตลอดมา***

**องค์การบริหารส่วนตำบลเมืองโดน**

[www.muangdon.go.th](http://www.muangdon.go.th)

<https://www.facebook.com/abtmuangdon>



**คู่**มือฉบับนี้...จัดทำขึ้นเพื่อเผยแพร่ขั้นตอนและวิธีการชำระภาษีและค่าธรรมเนียมสำหรับประชาชนที่อยู่ในเขตองค์การบริหารส่วนตำบลเมืองโดน ซึ่งประกอบด้วย

1.ภาษีโรงเรือนและที่ดิน

2.ภาษีป้าย

3.ภาษีบำรุงท้องที่

4.ใบอนุญาตประกอบกิจการที่เป็นอันตรายต่อสุขภาพ

5.การจดทะเบียนพาณิชย์

**ท่าน** ผู้ซึ่งเป็นเจ้าของทรัพย์สินอันตั้งอยู่ในเขตองค์การบริหารส่วนตำบลเมืองโดน จะต้องยื่นแบบและชำระภาษีประจำปี 2561 ดังต่อไปนี้

**ภาษีโรงเรือนและที่ดิน**

ยื่นแบบตั้งแต่เดือน 2 มกราคม 61 – 28 กุมภาพันธ์ 61

**ภาษีป้าย**

ยื่นแบบตั้งแต่เดือน 2 มกราคม 61 – 31 มีนาคม 61

**ภาษีบำรุงท้องที่**

ยื่นแบบตั้งแต่เดือน 2 มกราคม 61 – 30 เมษายน 61

**ค่าธรรมเนียมใบประกอบกิจการที่เป็นอันตรายต่อสุขภาพ**

ประจำปีงบประมาณ

**การจดทะเบียนพาณิชย์**

ตามอัตราค่าธรรมเนียม

333

**ภาษีโรงเรือนและที่ดิน** หมายถึง ภาษีที่จัดเก็บจากโรงเรือน หรือสิ่ง ปลูกสร้างอื่นๆ กับที่ดินใช้ต่อเนื่องกับโรงเรือน หรือสิ่งปลูกสร้างนั้น

ทรัพย์สินที่ต้องเสียภาษีโรงเรือนและที่ดิน ได้แก่ โรงเรือนหรือสิ่งปลูกสร้าง และที่ดินซึ่งใช้ต่อเนื่องกับโรงเรือนและสิ่งปลูกสร้างนั้น และในปีที่ผ่านมาได้มีการใช้ประโยชน์ในทรัพย์สินนั้น เช่นให้เช่า ใช้เป็นที่ทำการค้าขาย ที่ไว้สินค้า ที่ประกอบอุตสาหกรรม ให้ญาติ บิดามารดา บุตร หรือผู้อื่นอยู่อาศัย หรือใช้ประกอบกิจการอื่น ๆ เพื่อหารายได้ และไม่เข้าข้อยกเว้นตามกฎหมาย

**ผู้มีหน้าที่ต้องเสียภาษีโรงเรือนและที่ดิน**

1. เจ้าของทรัพย์สิน

2 เจ้าของโรงเรือนหรือสิ่งปลูกสร้างและเจ้าของที่ดินเป็นคนละ เจ้าของ เจ้าของโรงเรือนหรือสิ่งปลูกสร้างเป็นผู้มีหน้าที่เสียภาษีสำหรับทรัพย์สินนั้นทั้งหมด

**กำหนดระยะเวลายื่นแบบแสดงรายการเพื่อเสียภาษีโรงเรือนและที่ดิน**

เจ้าของทรัพย์สินยื่นแบบแสดงรายการเพื่อเสียภาษีโรงเรือนและที่ดิน (ภรด.2) ณ สำนักงานองค์การบริหารส่วนตำบลเมืองโดน ภายในเดือนกุมภาพันธ์ของทุกปี



**การยื่นแบบแสดงรายการเพื่อเสียภาษีผู้รับประเมิน(เจ้าของทรัพย์สิน) จะต้องยื่นแบบ (ภ.ร.ด.2) ที่งานพัฒนาและจัดเก็บรายได้ กองคลัง องค์การบริหารส่วนตำบลเมืองโดน ภายในเดือนกุมภาพันธ์ ของทุกปี เมื่อผู้ประเมินได้รับใบแจ้งการประเมินภาษี(แบบภ.ร.ด.8) จะต้องชำระภาษีภายใน30วันนับแต่วันที่ได้รับใบแจ้งค่าภาษี**

**อัตราค่าภาษีโรงเรือนและที่ดิน**

ผู้รับประเมินชำระภาษีปีละครั้งตามค่ารายปีอัตราร้อยละ 12.5 ของค่ารายปี

⮚ ค่าภาษี = ค่ารายปี X 12.5 %

การไม่ชำระ**ค่าภาษีโรงเรือนและที่ดินภายในเวลาที่กำหนด**

ผู้มีหน้าที่เสียภาษีโรงเรือนและที่ดิน เมื่อได้รับแจ้งการประเมินแล้วจะต้องนำเงินค่าภาษีต้องไปชำระภายใน 30 วัน นับแต่วันถัดจากที่ได้รับแจ้งประเมินมิฉะนั้นต้องเสียเงินเพิ่ม ดังนี้

1. ถ้าชำระไม่เกิน 1 เดือน นับแต่วันพ้นกำหนดให้เสียเงินเพิ่มร้อยละ 2.5 ของค่าภาษีค้าง
2. ถ้าเกิน 1 เดือน แต่ไม่เกิน 2 เดือน ให้เสียเงินเพิ่มร้อยละ 5 ของค่าภาษีค้าง
3. ถ้าเกิน 2 เดือน แต่ไม่เกิน 3 เดือน ให้เสียเงินเพิ่มร้อยละ 7.5 ของค่าภาษีค้าง

ถ้าเกิน 3 เดือน แต่ไม่เกิน 4 เดือน ให้เสียเงินเพิ่มร้อยละ 10 ของค่าภาษีค้าง

**ตามพระราชบัญญัติภาษีโรงเรือนและที่ดิน พ.ศ.2475 แก้ไขเพิ่มเติม (ฉบับที่ 5) พ.ศ.2543 มาตรา 44 กำหนดว่า ถ้ามิได้มีการชำระค่าภาษีและเงินเพิ่มภายในสี่เดือน ให้ผู้บริหารท้องถิ่นมีอำนาจออกคำสั่งเป็นหนังสือ ให้ยึด อายัด หรือขายทอดตลาด เงินทรัพย์สินของผู้ค้างชำระภาษีเพื่อนำเงินมาชำระเป็นค่าภาษีเงินเพิ่ม ค่าธรรมเนียม**

**ขั้นตอนการชำระภาษีโรงเรือนและที่ดิน**

**หลักฐานที่ประกอบการเสียภาษีป้าย**

**-กรณีป้ายติดตั้งใหม่** ได้แก่

1. สำเนาบัตรประจำตัวประชาชน

2. สำเนาทะเบียนบ้าน

3. ทะเบียนภาษีมูลค่าเพิ่ม

4. หนังสือรับรองห้างหุ้นส่วนบริษัท

5. ใบอนุญาตติดตั้งป้ายหรือใบเสร็จรับเงินจากร้านทำป้าย

**- กรณีป้ายเก่า** ให้ผู้มีหน้าที่เสียภาษีป้ายที่เคยยื่นแบบแสดงรายการเพื่อเสียภาษีป้ายไว้แล้ว ควนนำไปเสร็จรับเงินค่าภาษีป้ายครั้ง เก่ามาแสดงด้วย

**อัตราภาษีป้าย แบ่งเป็น 3 อัตรา ดังนี้**

**อัตราภาษีป้าย (ต่อ 500 ตารางเซนติเมตร)**

1. อักษรไทยล้วน
2. อักษรไทยปนกับอักษรต่างประเทศ/ภาพ/เครื่องหมายอื่น
3. ป้ายดังต่อไปนี้
4. ไม่มีอักษรไทย
5. อักษรไทยบางส่วนหรือทั้งหมดอยู่ใต้หรือต่ำกว่าอักษรต่างประเทศ
6. ป้ายที่เปลี่ยนแปลงแก้ไขพื้นที่ป้าย ข้อความ ภาพ หรือเครื่องหมายบางส่วนในป้ายได้เสียภาษีป้ายแล้วอันเป็นเหตุ ให้ต้องเสียภาษีป้ายเพิ่มขึ้น ให้คิดอัตราตาม 1) 2) หรือ 3) แล้วแต่กรณี และให้เสียเฉพาะเงินภาษีที่เพิ่มขึ้น

ป้ายใดเสียต่ำกว่า 200 ให้เสีย 200

873

ภาษีบำรุงท้องที่ หมายถึง ภาษีที่เก็บจากเจ้าของที่ดิน ตามราคาปานกลางที่ดินและตามบัญชีอัตราภาษีบำรุงท้องที่

ที่ดินที่ต้องเสียภาษีบำรุงท้องที่ ได้แก่ ที่ดินที่เป็นบุคคลหรือคณะบุคคล ไม่ว่าจะเป็นบุคคลธรรมดาหรือนิติบุคคลซึ่งมีกรรมสิทธิ์ในที่ดิน หรือสิทธิครอบครองอยู่ในที่ดินที่ไม่เป็นกรรมสิทธิ์ของเอกชน ที่ดินที่ต้องเสียภาษีบำรุงท้องที่ ได้แก่ พื้นที่ดิน และพื้นที่ที่เป็นภูเขาหรือที่มีน้ำด้วย โดยไม่เป็นที่ดินที่เจ้าของที่ดินได้รับการยกเว้นภาษี หรืออยู่ในเกณฑ์ลดหย่อน

กรณีเป็นเจ้าของที่ดินใหม่ หรือ มีการเปลี่ยนแปลงจำนวนที่ดินจะต้องยื่นแบบแสดงรายการภายใน 30 วัน นับตั้งแต่วันที่การเปลี่ยนแปลง

**ผู้มีหน้าที่เสียภาษีบำรุงท้องที่**

ผู้ที่เป็นเจ้าของที่ดินในวันที่ 1 มกราคมของปีใด มีหน้าที่เสียภาษีบำรุงท้องที่ในปีนั้น

**กำหนดระยะเวลาการยื่นแบบแสดงรายการเพื่อชำระภาษีบำรุงท้องที่**

ให้เจ้าของที่ดินซึ่งมีหน้าที่เสียภาษีบำรุงท้องที่ยื่นแบบแสดง รายการที่ดิน (ภบท.5) ณ ที่ทำการองค์การบริหารส่วนตำบลเมืองโดน ภายในเดือนมกราคมของปีแรก ที่มีการตีราคาปานกลางของที่ดินแบบแสดงรายการที่ได้ยื่นไว้นั้นใช้ได้ทุกปีในรอบระยะเวลา 4 ปีนั้น

**หลักฐานที่ใช้ประกอบในการเสียภาษี**

1. สำเนาบัตรประจำตัวประชาชน

2. สำเนาทะเบียนบ้าน

3. หลักฐานที่แสดงถึงการเป็นของที่ดิน เช่น โฉนด,น.ส.3.,ส.ป.ก. ฯลฯ

4. หนังสือรับรองห้างหุ้นส่วนบริษัท

5. หนังสือมอบอำนาจกรณีที่ให้ผู้อื่นมาทำการแทน

6. ใบเสร็จรับเงินค่าภาษีครั้งสุดท้าย (ถ้ามี)

กรณีที่เป็นการเสียภาษีในปีที่ไม่ใช่ปีที่ยื่นแบบ ให้นำ ภบท.5 ท่อนที่มอบให้เจ้าของที่ดินหรือใบเสร็จรับเงินค่าภาษีปีสุดท้ายมาด้วย

**การชำระเงินค่าภาษีบำรุงทัองที่**

เจ้าของที่ดิน ซึ่งมีหน้าที่ต้องเสียภาษีบำรุงท้องที่ ยื่นแบบแสดงรายการเพื่อเสียภาษี (ภ.บ.ท.5) ณ งานจัดเก็บรายได้ กองคลัง

กรณีที่บุคคลได้เป็นเจ้าของที่ดินขึ้นใหม่ จำนวนเนื้อที่ดินเปลี่ยนแปลงไป ให้เจ้าของที่ดินยื่นแบบแสดงรายการที่ดิน ภายใน 30 วัน นับจากวันที่เป็นเจ้าของที่ดินขึ้นใหม่หรือจำนวนเนื้อที่ดินที่ได้มีการเปลี่ยนแปลง

ผู้มีหน้าที่เสียภาษีจะต้องชำระเงินค่าภาษีบำรุงท้องที่ภายในวันที่ 30 เมษายน ของทุกปี

**การไม่ยื่นแบบและชำระค่าภาษีบำรุงท้องที่ภายในกำหนดเวลา**

**เงินเพิ่ม เจ้าของที่ดินผู้มีหน้าที่เสียภาษีบำรุงท้องที่ต้องเสียเงินเพิ่มในกรณีและอัตราดังต่อไปนี้**

1. ไม่ยื่นแบบแสดงรายการที่ดินภายในกำหนด ให้เสียเงินเพิ่มร้อยละ 10 ของค่าภาษีบำรุงท้องที่เว้นแต่กรณีเจ้าของที่ดินได้ยื่นแบบแสดงรายการที่ดินก่อนที่เจ้าพนักงานประเมินจะได้แจ้งให้ทราบถึงการละเว้นนั้น ให้เสียเงินเพิ่มร้อยละ 5 ของค่าภาษี บำรุงท้องที่

2. ยื่นแบบแสดงรายการที่ดินโดยไม่ถูกต้องทำให้จำนวนเงินที่จะต้องเสียภาษีบำรุงท้องที่ลดน้อยลง ให้เสียเงินเพิ่มร้อยละ 10 ของค่าภาษีบำรุงท้องที่ที่ประเมินเพิ่มเติม เว้นแต่กรณีที่เจ้าของที่ดินได้มาขอแก้ไขแบบแสดงรายการที่ดินให้ถูกต้องก่อนที่เจ้าพนักงานประเมินแจ้งการประเมิน

3. ชี้เขตแจ้งจำนวนที่ดินไม่ถูกต้องต่อเจ้าพนักงานสำรวจ โดยทำให้จำนวนเงินที่จะต้องเสียภาษีบำรุงท้องที่ลดน้อยลงให้เสียภาษีเงินเพิ่มอีก 1 เท่า ของภาษีบำรุงท้องที่ประเมินเพิ่มเติม

4. ไม่ชำระภาษีบำรุงท้องที่ภายในเวลาที่กำหนด ให้เสียเงินเพิ่มร้อยละ 24 ต่อปีของจำนวนเงินที่ต้องเสียภาษีบำรุงท้องที่เศษของเดือนให้นับเป็นหนึ่งเดือน และไม่นำเงินเพิ่มเติมตาม ข้อ 1 – ข้อ 4 มารวมคำนวณด้วย

**ขั้นตอนการชำระภาษีบำรุงท้องที่**

**ค่าธรรมเนียมใบอนุญาตประกอบกิจการที่เป็นอันตรายต่อสุขภาพ**

**กิจการที่เป็นอันตรายต่อสุขภาพ ซึ่งเป็นกิจการที่ต้องมีการควบคุมภายในเขตองค์การบริหารส่วนตำบลเมืองโดน**

**กำหนดยื่นแบบเสียภาษี**

1. ให้ยื่นคำขอรับใบอนุญาตประกอบกิจการ ณ ที่องค์การบริหารส่วนตำบลเมืองโดน

2. ใบอนุญาตประกอบกิจการฯ  มีอายุ  1  ปี ก่อนครบกำหนดใบอนุญาตหมดอายุ  จะต้องทำการยื่นคำร้องขอต่อใบอนุญาตภายในกำหนด 30 วัน

**หลักฐานที่ต้องนำไป** 1. บัตรประจำตัวประชาชนหรือสำเนาทะเบียนบ้านผู้ขออนุญาต  
 2. สำเนาทะเบียนบ้านของบ้านที่ใช้ประกอบการ

3. หนังสือมอบอำนาจพร้อมสำเนา(กรณีผู้ขอรับเป็นนิติบุคคล)

**กำหนดการชำระค่าธรรมเนียมฯ** ตั้งแต่เดือน มกราคม  เป็นต้นไป

**อัตราค่าธรรมเนียม** เป็นไปตามข้อบัญญัติ เรื่องการควบคุมกิจการที่เป็นอันตรายต่อสุขภาพ พ.ศ.2547 เช่น

 **การเลี้ยงสุกร**  **การสีข้าวด้วยเครื่องจักร**

 **การเย็บผ้าด้วยเครื่องจักร 5 เครื่องขึ้นไป**

 **การปะ การเชื่อมยาง ร้านซ่อมรถ อู่**  **ร้านเสริมสวย**   **รถดูดส้วม**  **รถเกี่ยวนวดข้าว ฯลฯ**

**บัญชีอัตราค่าธรรมเนียมใบอนุญาต**

**เรื่อง กิจการที่เป็นอันตรายต่อสุขภาพ พ.ศ.2547**

|  |  |  |
| --- | --- | --- |
| **ลำดับ** | **รายการ** | **อัตราค่า**  **ธรรมเนียม** |
| 1 | **การเลี้ยงสุกร** ไม่เกิน 5 ตัว   * เกินกว่า 5 ตัว | **100**  **200** |
| 2 | การฆ่าสัตว์ ยกเว้นในสถานที่จำหน่ายอาหาร การเร่ขาย การขายในตลาด และ การฆ่าเพื่อบริโภคในครัวเรือน | **300** |
| 3 | การผลิตกะปิ น้ำพริก น้ำปลา | **200** |
| 4 | การผลิต การหมัก การสะสมปลาร้า ปลาเจ่า กุ้งเจ่า ยกเว้นการผลิตเพื่อบริโภคในครัวเรือน | **200** |
| 5 | การนึ่ง การต้ม การเคี่ยว การตาก หรือวิธีอื่นใดในการผลิตอาหารสัตว์พืช ยกเว้นในสถานที่จำหน่ายอาหาร การเร่ขาย การขายในตลาดและการผลิดเพื่อบริโภคในครัวเรือน | **200** |
| 6 | การผลิดเส้นหมี่ ขนมจีน ก๋วยเตี๋ยว | **300** |
| 7 | การผลิต การแบ่งบรรจุเอทิลแอลกฮอล์ สุรา เบียร์ | **200** |
| 8 | **การผลิตไอศกรีม** ยกเว้นการผลิตเพื่อการบริโภคในครัวเรือน | **200** |
| 9 | การผลิตน้ำบริโภค | **200** |
| 10 | การผลิตน้ำแข็ง ยกเว้นการผลิตเพื่อใช้ในสถานที่จำหน่ายอาหารและเพื่อการบริโภคในครัวเรือน | **200** |
| 11 | **การสีข้าวด้วยเครื่องจักร** | **200** |
| 12 | **การนวดข้าวด้วยเครื่องจักร** | **500** |
| 13 | การผลิต การสะสมปุ๋ย | **200** |
| 14 | การกลึง การเจาะ การเชื่อม การตี การคัด การประสาน การรีด การอัดโลหะ ด้วยเครื่องจักรหรือก๊าซหรือไฟฟ้า | **200** |
| 15 | การผลิต การซ่อม การอัดแบตเตอรี่ | **200** |
| 16 | **การปะ การเชื่อมยาง** | **200** |
| 17 | การเลื่อย การซอย การขัด การไส การเจาะ การขุดร่อง การทำคิ้ว หรือการตัดไม้ด้วยเครื่องจักร | **200** |
| 18 | การเผาถ่าน หรือการสะสมถ่าน | **200** |
| 19 | การประกอบกิจการห้องเช่า ห้องแบ่งเช่า หรือกิจการในทำนองเดียวกัน | **200** |
| 20 | การจัดให้มีการแสดงดนตรี เต้นรำ รำวง ดิสโก้เทค คาราโอเกะ หรือการแสดงอื่น ๆ ในทำนองเดียวกัน | **200** |
| 21 | **การประกอบกิจการเสริมสวยหรือแต่งผม** | **200** |
| 22 | **การปั่นด้าย การกรอด้าย การทอผ้าด้วยเครื่องจักร หรือการทอผ้าด้วยกี่กระตุกตั้งแต่ 5 กี่ขึ้นไป** | **100** |
| 23 | การสะสมปอป่านฝ้ายหรือนุ่น | **100** |
| 24 | การปั่นฝ้ายหรือนุ่นด้วยเครื่องจักร | **100** |
| 25 | **การเย็บผ้าด้วยเครื่องจักรตั้งแต่ 5 เครื่องขึ้นไป** | **200** |
| 26 | การผลิตเครื่องใช้ด้วยซีเมนต์ | **200** |
| 27 | ผลิตชอล์ก ปูนปลาสเตอร์ | **200** |
| 28 | การผลิต การบรรจุ การสะสม การขนส่งก๊าซ | **200** |
| 29 | การผลิต การกลั่น การสะสม การขนส่งน้ำมันปิโตรเลียม หรือผลิตภัณฑ์ปิโตรเลียมต่าง ๆ | **200** |
| 30 | การผลิต การบรรจุ การสะสมกาว | **100** |
| 31 | การผลิต การบรรจุ การสะสม การขนส่งสารกำจัดศัตรูพืชหรือ พาหะนำโรค | **200** |
| 32 | การพิมพ์หนังสือด้วยเครื่องจักร | **200** |
| 33 | การผลิต การซ่อมเครื่องอิเลคทรอนิกส์ เครื่องไฟฟ้า อุปกรณ์อิเลคทรอนิกส์ | **100** |
| 34 | การก่อสร้าง | **200** |

**การจดทะเบียนพาณิชย์**

ผู้ประกอบการที่จำหน่ายสินค้า การซื้อ การขาย ประกอบหัตถกรรมหรือการอุตสาหกรรม การซื้อขายสินค้าหรือบริการโดยวิธีการใช้อิเล็กทรอนิกส์การเช่าพื้นที่ของเครื่องคอมพิวเตอร์แม่ข่ายการขายหรือให้เช่าและการผลิต รับจ้างผลิต แผ่นซีดี แถบบันทึก วีดีทัศน์ดีวีดี หรือแผ่นดีวีทัศน์ ระบบดิจิทัล เฉพาะที่เกี่ยวกับการบันเทิง การให้บริการฟังเพลง และร้องเพลง คาราโอเกะ เครื่องเล่นเกมส์ ตู้เพลง ต้องยื่นคำขอจดทะเบียนพาณิชย์ภายใน 30 วัน นับแต่วันเริ่มประกอบการ


การจดทะเบียนพาณิชย์มี 3 ประเภท ได้แก่

1. การจดทะเบียนพาณิชย์ (ตั้งใหม่)

2. การจดทะเบียนแก้ไขเปลี่ยนแปลงรายการทะเบียนพาณิชย์

3. การจดทะเบียนเลิกประกอบพาณิชยกิจ





**การจดทะเบียนพาณิชย์ (ตั้งใหม่)**

**บุคคลธรรมดา ได้แก่**

- สำเนาบัตรประจำตัวของผู้ประกอบพาณิชยกิจ จำนวน 1 ฉบับ

- สำเนาทะเบียนบ้านของผู้ประกอบพาณิชยกิจ จำนวน 1 ฉบับ

ห้างหุ้นส่วนสามัญ/คณะบุคคล/กลุ่มเกษตรกร ได้แก่

- สำเนาบัตรประจำตัวประชาชน

- สำเนาทะเบียนบ้านของห้างหุ้นส่วน

- สัญญาการจัดตั้งโดยติดอากรแสตมป์จำนวน 50 บาท

**กรณีจดทะเบียนแก้ไขเปลี่ยนแปลงทะเบียนพาณิชย์** เอกสารที่ต้องเตรียม

**บุคคลธรรมดา** ได้แก่

- สำเนาบัตรประจำตัวของผู้ประกอบพาณิชยกิจ

- สำเนาทะเบียนบ้านของผู้ประกอบพาณิชยกิจ

- ใบทะเบียนพาณิชย์

**ห้างหุ้นส่วนสามัญ/คณะบุคคล/กลุ่มเกษตรกร** ได้แก่

- สัญญาการจัดตั้งครั้งแรก

- สัญญาการแก้ไข/เปลี่ยนแปลง

- ใบทะเบียนพาณิชย์

- สำเนาบัตรประจำตัวประชาชน

- สำเนาทะเบียนบ้าน

- อากรแสตมป์จำนวน 50 บาท



**เอกสารหลักฐานที่ต้องยื่นประกอบการจดทะเบียนพาณิชย์**

**การจดทะเบียนเลิกประกอบพาณิชยกิจ**

**บุคคลธรรมดา**

1. สำเนาบัตรประจำตัวประชาชน จำนวน 1 ฉบับ

2. สำเนาทะเบียนบ้าน จำนวน 1 ฉบับ

3. ใบทะเบียนพาณิชย์

4. สำเนาใบมรณบัตรของผู้ประกอบพาณิชยกิจ(กรณีถึงแก่กรรม)

5. สำเนาหลักฐานแสดงความเป็นทายาทของผู้ลงชื่อแทนผู้ประกอบพาณิชยกิจ

**ห้างหุ้นส่วนสามัญ/คณะบุคคล/กลุ่มเกษตรกร**

1. สัญญาการจัดตั้งครั้งแรก

2. สัญญาการเปลี่ยนแปลง/แก้ไข (ถ้ามี)

3. สัญญาการยกเลิก

4. ใบทะเบียนพาณิชย์

5. สำเนาบัตรประจำตัวประชาชน

6. สำเนาทะเบียนบ้าน

7. อากรแสตมป์ จำนวน 50 บาท

**กรณีมอบอำนาจ** ต้องมีหนังสือมอบอำนาจติดอากรแสตมป์จำนวน 10 บาท พร้อมสำเนา บัตรประจำตัวประชาชน สำเนาทะเบียนบ้านของผู้มอบอำนาจและผู้รับมอบอำนาจ

**กรณีเปลี่ยนชื่อ** ต้องมีเอกสารเปลี่ยนชื่อ

**เปลี่ยนนามสกุล** ต้องมีเอกสารการเปลี่ยนนามสกุล

**เปลี่ยนคำหน้าชื่อ** ต้องมีใบทะเบียนสมรส ใบสำคัญการหย่า หรือเอกสารอื่นที่ นายทะเบียนออกให้ เพื่อใช้เอกสารในการอ้างอิง

- การเช่าบ้าน ต้องมีสำเนาสัญญาเช่าบ้าน

- การเช่าที่ดิน ต้องมีสำเนาสัญญาเช่าที่ดิน

- หนังสือยินยอมให้ใช้สถานที่

- แผนที่แสดงที่ตั้งร้าน

- ใบรายงานประจำวันรับแจ้งเอกสารหายพร้อมสำเนาบัตรประจำตัวประชาชนและสำเนาทะเบียนบ้านของผู้ประกอบการ

อัตราค่าธรรมเนียมการจดทะเบียนพาณิชย์ มีดังนี้

1. การจดทะเบียนพาณิชย์ (ตั้งใหม่) ครั้งละ 50 บาท

2. การจดทะเบียนเปลี่ยนแปลงรายการ ครั้งละ 20 บาท

3. การจดทะเบียนเลิกประกอบพาณิชยกิจ ครั้งละ 20 บาท

4. การขอคัดสำเนาเอกสารและขอหนังสือรับรอง ครั้งละ 30 บาท



333

**กรณีเช่าสถานที่ประกอบกิจการ**

**กรณีใบทะเบียนพาณิชย์สูญหาย**

**อัตราค่าธรรมเนียม**



